CELEX: 62019TN0605
Language: mt
Date: 2019-09-09 00:00:00
Title: Kawża T-605/19: Rikors ippreżentat fid-9 ta’ Settembru 2019 – EP vs Il-Kummissjoni

11.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 383/65
            
         
      Rikors ippreżentat fid-9 ta’ Settembru 2019 – EP vs Il-Kummissjoni
      (Kawża T-605/19)
      (2019/C 383/74)
      Lingwa tal-kawża: il-Franċiż
      
         Partijiet
      
      
         Rikorrent: EP (rappreżentanti: S. Orlandi u T. Martin, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni li r-rikorrent ma jiġix promoss għall-grad AD9;
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv huwa bbażat fuq in-natura insuffiċjenti tal-motivazzjoni mogħtija fit-tweġiba li ċaħdet l-ilment, b’mod partikolari fid-dawl tal-fatt li l-Kumitat konġunt tal-promozzjoni rrakkomanda l-promozzjoni tar-rikorrent.
               
            
                  2.
               
               
                  It-tieni motiv huwa bbażat fuq in-nuqqas ta’ osservanza tal-Artikolu 45 tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”) mill-Awtorità tal-Ħatra sa fejn ma wettqitx eżami komparattiv effettiv tal-merti tal-uffiċjali kollha li setgħu jiġu promossi.
               
            
                  3.
               
               
                  It-tielet motiv huwa bbażat fuq żbalji manifesti ta’ evalwazzjoni li bihom hija fi kwalunkwe każ ivvizzjata d-deċiżjoni kkontestata, fuq il-bażi tal-motivazzjoni disponibbli ta’ din tal-aħħar.
               
            
                  4.
               
               
                  Ir-raba’ motiv huwa bbażat fuq ksur tal-Artikolu 24b tar-Regolamenti tal-Persunal u tas-sitt paragrafu tal-Artikolu 1 tal-Anness II tar-Regolamenti tal-Persunal, sa fejn ir-rikorrent ġie ppenalizzat minħabba l-funzjonijiet li huwa jeżerċita fil-kuntest tar-rappreżentanza tal-persunal.